CELEX: 62012CN0572
Language: mt
Date: 2012-12-06 00:00:00
Title: Kawża C-572/12: Rikors ippreżentat fi 6 ta’ Diċembru 2012 — Il-Kummissjoni Ewropea vs Ir-Renju tal-Pajjiżi l-Baxxi

9.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/15
            
         Rikors ippreżentat fi 6 ta’ Diċembru 2012 — Il-Kummissjoni Ewropea vs Ir-Renju tal-Pajjiżi l-Baxxi
   (Kawża C-572/12)
   2013/C 38/22
   Lingwa tal-kawża: l-Olandiż
   
      Partijiet
   
   
      Rikorrent: Il-Kummissjoni Ewropea (rappreżentanti: P. Hetsch, E. Manhaeve, A. Tokár, aġenti)
   
      Konvenuta: Ir-Renju tal-Pajjiżi l-Baxxi
   
      Talbiet
   
   
               —
            
            
               tikkonstata li, billi ma adottax il-liġijiet, ir-regolamenti u d-dispożizzjonijiet amministrativi neċessarji sabiex jikkonforma ruħu mad-Direttiva 2009/81/KE (1) tal-Parlament Ewropew u tal-Kunsill, tat-13 ta’ Lulju 2009, dwar il-koordinazzjoni tal-proċeduri għall-għoti ta’ ċerti kuntratti ta’ xogħlijiet, provvisti u servizzi minn awtoritajiet jew entitajiet kontraenti fl-oqsma tad-difiża u s-sigurtà, u li temenda d-Direttiva 2004/17/KE u d-Direttiva 2004/18/KE, ir-Renju tal-Pajjiżi l-Baxxi naqas milli jwettaq l-obbligi tiegħu skont l-Artikolu 72(1) ta’ din id-direttiva;
            
         
               —
            
            
               tikkundanna lir-Renju tal-Pajjiżi l-Baxxi, skont l-Artikolu 260(3) TFUE, għall-ħlas ta’ pagamenti ta’ penalità ta’ EUR 57 324,80 kuljum, mid-data tal-għoti tas-sentenza fil-kawża preżenti;
            
         
               —
            
            
               tikkundanna lir-Renju tal-Pajjiżi l-Baxxi għall-ispejjeż.
            
         
      Motivi u argumenti prinċipali
   
   It-terminu għat-traspożizzjoni tad-Direttiva 2009/81/KE skada fil-21 ta’ Awwissu 2011.
   
      (1)  ĠU L 216, p. 7.